Folketing
2003-05-13

Enhedslisten er imod brugerbetaling på sundhedsområdet, og vi mener, det er værre, hvis kommunerne skal betale mere til private tandlæger på grund af det forslag, der ligger her, og det ændringsforslag, SF er kommet med. Det vil udhule de midler, kommunerne har til den offentlige børnetandpleje, som vi mener skal styrkes i stedet for at svækkes. Vi er på alle områder imod brugerbetaling og dér, hvor det er blevet indført. Vi er også imod brugerbetaling for høreapparater og alle mulige andre steder, hvor man har indført det. Vi mener, at det, der skal arbejdes for, er at have gode, offentlige tilbud, hvor der er fri og lige adgang, og som er gratis for alle.